Source: https://www.cabinetexpert.ro/2018-02-28/declararea-si-plata-impozitului-pe-profit-aferent-anului-2017-pana-la-termenul-legal-din-2018.html
Timestamp: 2019-06-17 23:37:14+00:00
Document Index: 5479515

Matched Legal Cases: ['articolul 41', 'articolul 16', 'articolul 42', 'articolul 16', 'articolul 41', 'articolul 41', 'articolul 41']

Declararea şi plata impozitului pe profit aferent anului 2017 – pana la termenul legal din 2018 - CabinetExpert.ro - blog contabilitate
Acasă Declaratii anuale Declararea şi plata impozitului pe profit aferent anului 2017 – pana la...
Declaraţia anuală privind impozitul pe profit pentru anul 2017 (formular 101) se depune până cel târziu la data de – detalii termen aici – dată până la care se face şi plata impozitului datorat.
Excepţie de la acest termen:
a) persoanele juridice române prevăzute la art. 15 din Codul fiscal (organizaţiile nonprofit, organizaţiile sindicale, organizaţiile patronale, asociaţiile de proprietari, cultele religioase, etc.) şi contribuabilii care obţin venituri majoritar din cultura cerealelor, a plantelor tehnice şi a cartofului, pomicultură şi viticultură, care au obligaţia de a declara prin Declaraţia de impozit pe profit aferent anului 2017 (Formular 101) şi de a plăti impozitul pe profit anual, până la data de 26 FEBRUARIE 2018 [articolul 41 alineatul (5) literele a) şi b) din Codul fiscal] . DECI, DACA SUNTETI ONG/ASOC PROPR/SINDICAT – SI NU S-A DEPUS D 101 – DEPUNETI CAT MAI REPEDE.
b) contribuabilii care au optat, în conformitate cu legislaţia contabilă în vigoare, pentru un exerciţiu financiar diferit de anul calendaristic (formular S1055) pot opta ca anul fiscal să corespundă exerciţiului financiar (formular 014) şi au obligaţia să depună declaraţia şi să plătească impozitul pe profit aferent anului fiscal respectiv până la data de 25 a celei de-a treia luni inclusiv de la închiderea anului fiscal modificat. [articolul 16 alineatul (5) şi articolul 42 alineatul (2) din Codul fiscal]
c) persoanele juridice care se dizolvă cu lichidare, potrivit legii, au obligaţia să depună declaraţia anuală de impozit pe profit pentru perioada cuprinsă între prima zi a anului fiscal următor celui în care a fost deschisă procedura lichidării şi data închiderii procedurii de lichidare, care se consideră un singur an fiscal, şi să plătească impozitul pe profit aferent până la data depunerii situaţiilor financiare la organul fiscal. [articolul 16 alineatul (6) şi articolul 41 alineatul (16) din Codul fiscal]
d) persoanele juridice care, în cursul anului fiscal, se dizolvă fără lichidare au obligaţia să depună declaraţia anuală de impozit pe profit şi să plătească impozitul până la închiderea perioadei impozabile. [articolul 41 alineatu (17) din Codul fiscal]
Declarația 101 – actualizare nouă la PDF-ul inteligent oficial ANAF (în 21.02.2018) – CLICK AICI
Declaraţia 100 privind obligaţiile de plată la bugetul de stat nu se depune pentru declararea impozitului pe profit aferent trimestrului IV 2017, cu excepţia contribuabililor care au optat pentru declararea şi plata impozitului pe profit anual, cu plăţi anticipate, efectuate trimestrial şi a contribuabililor care se dizolvă cu lichidare. [articolul 41 alineatele (1) şi (8) din Codul fiscal]
– Ordinul ANAF 3386/2016 (cu instrucţiunile de completare a formularului 101);
– Ordinul ANAF 4160/2017 privind modificarea şi completarea Ordinului ANAF 3.386/2016 pentru aprobarea modelului şi conţinutului formularelor 101 „Declaraţie privind impozitul pe profit” şi 120 „Decont privind accizele”
– Legea 227/2015 privind Codul fiscal, cu modificările şi completările ulterioare.
Material informativ elaborat de Serviciul Asistenţă Contribuabili din cadrul D.G.R.F.P. Braşov în data de 21.02.2018 (institutie careia ii multumim pentru posibilitatea preluarii informatiilor)
declararea impozitului pe profit aferent anului 2017
pana cand depun D 101
plata impozitului pe profit aferent anului 2017
regularizare profit an 2017
termene D 101 in 2018
Articolul precedentCamera Deputaților vot final – Vinerea Mare (sau ultima zi de vineri înaintea Paştelui) – zi de sărbătoare legală
Articolul următorATENȚIE – agenții economici au obligativitatea de a anunța locurile de muncă vacante (oficial)
[…] – Declararea şi plata impozitului pe profit aferent anului 2017 – pana la termenul legal din 2018 – CLICK AICI […]